OSNOVNA ŠKOLA MATO LOVRAK ŠKOLSKA GODINA 2021./2022.

PROTOKOL ZA UČENIKE

**Protokol za odvijanje nastave u Osnovnoj školi Mato Lovrak donesen je na temelju *Uputa za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2021./2022.* koje su izdali Hrvatski zavod za javno zdravstvo i Ministarstvo znanosti i obrazovanja te na temelju specifičnih uvjeta rada Osnovne škole Mato Lovrak, a u cilju prevencije bolesti i zaštite zdravlja učenika i djelatnika Škole. Protokol je usvojen na sjednici Učiteljskog vijeća održanoj 27. kolovoza 2021.**

Prije dolaska u školu roditelji su dužni učenicima izmjeriti tjelesnu temperaturu i upisati s nadnevkom u informativku.

Učenik ne dolazi u školu ako ima jedan od sljedećih simptoma:

* povišenu tjelesnu temperaturu (pod pazuhom > 37,2)
* simptome respiratorne bolesti - kašalj, poteškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno kod manje djece).

Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

* **Razredni odjeli u školsku zgradu ulaze prema točno određenom rasporedu vremena i mjesta ulaska. Raspored ulazaka i popis učionica u kojima se odvija nastava nalazi se u privitku.**
* **Učenici su obvezni pridržavati se dogovorenog vremena i mjesta ulaska.**
* **Učenici predmetne nastave i putnici u školu ulaze s maskama i nose ih do ulaska u učionicu.**
* **Svaki razredni odjel u školu uvodi nastavnik koji toga dana ima prvi sat u tome razrednom odjelu. U školu učenici ulaze jedan po jedan držeći se propisanog razmaka od 1,5 m. Učenici na ulasku dezinficiraju obuću i ruke. Odlaze do svojih učionica u kojima će boraviti cijelo vrijeme (nema izmjene učionica).**
* **Učenici se preobuvaju ispred učionica i obuću za vrijeme boravka na nastavi ostavljaju ispred učionice. Pri ulasku u učionicu dezinficiraju obuću (papuče) i u učionici peru ruke. Ruke brišu papirnatim ubrusima koje nakon toga odlažu u kantu s poklopcem.**
* **Svaki učenik sjedi sam u klupi na mjestu koje odredi razrednik. Učenici u učionici nisu obvezni nositi maske. Maske su obvezne na nastavi izbornih predmeta, dopunske, dodatne, INE gdje se miješaju učenici iz više razrednih odjeljenja. U učionici informatike nalaze se i zaštitne pregrade kao dodatna sigurnost.**
* **Između nastavnih sati nema zvona. U učionicama se izmjenjuju predmetni nastavnici.**
* **Učenici na toalet odlaze pojedinačno (na zahtjev) u prostoriju u WC-u koja je određena za njihov razred. Za vrijeme kretanja po hodnicima škole i prilikom odlaska u toalet učenici su obvezni nositi maske.**
* **Tijekom malih odmora učenici ne napuštaju učionice. U jednoj su smjeni dva velika odmora u trajanju od 15 minuta – prvi nakon 3. nastavnog sata, a drugi nakon 4. sata.**
* **Nakon trećeg sata užinaju a i c razredi. Za to vrijeme b i d razredi borave u školskom dvorištu u**

pratnji učitelja.

* **Na sljedećem velikom odmoru (nakon četvrtog sata) u školskom dvorištu borave a i c razredi, a**

užinaju b i d razredi.

* **Učenici 1. – 4. razreda užinaju u 9:25 i 15:25**
* **Prije izlaska u školsko dvorište učenici se moraju preobuti.**
* **Razredni odjeli iz škole izlaze na isti ulaz na koji su ušli. Učenici ostavljaju papuče u školi ispred učionice u zatvorenoj vrećici.**
* **Učenici putnici u autobusu nose maske.**
* **Učenici u autobusu sjede prema razrednim odjelima koje pohađaju.**
* **Autobus učenici čekaju u holu škole s dežurnim nastavnikom. Dežurni nastavnik prati učenike do**

autobusa i raspoređuju ih po razrednim odjelima.